Nafarroako Gobernuko Eskubide Sozialetako, Ekonomia Sozialeko eta Enpleguko kontseilariak hauxe jakinarazten du, Unión del Pueblo Navarro (UPN) talde parlamentarioari atxikitako foru-parlamentari Raquel Garbayo Berdonces andreak idatziz erantzuteko eginiko galderari loturik (11-25/PES-00443):
Oso konplexua da etxerik gabeko pertsonak —hau da, gaua kalean igarotzen dutenak— zenbatestea eta haien ezaugarriak zehaztea. Sistema eta metodologia bat baino gehiago daude hurbilketa bat egiteko; horien artean ageri dira, esaterako, EINen inkesta ofizialak (Etxerik gabeko pertsonei buruzko aldizkako Inkesta eta Etxerik gabeko pertsonei arreta emateko zentro eta zerbitzuei buruzko bi urtez behingo Inkesta).
Foru Komunitatean egin zen egoeraren diagnostiko bat, Nafarroan etxerik gabeko pertsonak artatzeko Bide Orria egiteko lanen esparruan, hurbilketa horiek kontuan hartuta.
Bestalde, Eskubide Sozialen Ministerioarekin eta Iruñeko eta Tuterako Udalekin lankidetzan, gaueko zenbaketak ere egin dira; hau da, etxerik gabeko pertsonak zenbatzea lurralde jakin batean gau-partean.
2023an eginiko azken zenbaketan, 137 pertsona kontatu ziren etxegabetasun-egoeran Iruñean (kalean, aterpetxeetan, beste zentro kolektibo batzuetan, pisuetan eta housing firstean), eta beste 14 Tuteran (dokumenturako esteka erantsi da https://www.siis.net/documentos/ficha/598002.pdf).
Etxerik gabe kalean bizi diren adingabeen inguruko galderari dagokionez, adierazi behar da ez dagoela adingaberik egoera horretan.
Hori jakinarazten dut, Nafarroako Parlamentuko Erregelamenduaren 215. artikuluan xedatutakoa betez.

